Kombinácia liekov
Dobrý deň,
pociťujem bolesť na prieduškách, vykašlem žltý tuhý hlien. Aký liek môžem použiť, keď užívam Assubex 20, Vasocardin 50, Condrosulf 800.
Môže sa užívať Erdomed? Bylinkové čaje na priedušky sú vhodné? Ide o kombináciu rôznych byliniek, či nevzniká interakcia medzi liekmi a bylinkami.
Dobrý deň,
Ďakujeme za vašu otázku. Na liečbu vlhkého produktívneho kašľa môžete súbežne s uvedenými liekmi užívať liek Erdomed alebo Ambroxol Dr.Max 30 mg/5 ml.
Liek Erdomed je mykolytikum a pôsobí na hlien v dýchacom systéme tak, že znižuje viskozitu hlienu a uľahčuje tak jeho vykašliavanie. Okrem iného je určený aj na liečbu akútnych infekcií horných a dolných dýchacích ciest spojených so zvýšenou tvorbou hlienov, ako je napríklad zápal priedušiek, nádcha, zápal prinosových dutín, zápal hrtana a hltana a iné. Dávkovanie lieku Erdomed 225 mg je 1 vrecko 2 - 3x denne. Poslednú dávku lieku sa odporúča užiť najneskôr 3 hodiny pred večerným spánkom.
Sirup
Ambroxol Dr.Max 30 mg/5 ml
obsahuje liečivo ambroxoliumchlorid, ktorý zvyšuje vylučovanie hlienu z dýchacích ciest a stimuluje činnosť riasiniek, ktoré zaisťujú transport hlienu. Tieto účinky vedú k významnému skvapalneniu, lepšiemu pohybu a vylučovaniu hlienu, čo vedie k uľahčeniu vykašliavania a zmierneniu kašľa. Je vhodný na liečbu akútnych a chronických ochoreniach dýchacích ciest. Dávkovanie je u dosplých 3x denne 5 ml.
Prieduškové bylinné čaje
je možné taktiež súbežne užívať. Odporúčam 1-2 šálky denne.
Ak nenastane zlepšenie kašľa do 3 dní, prípadne sa stav zhorší, kašeľ bude intenzívnejší alebo sa objaví zvýšená teplota či horúčka, je potrebné lekárske vyšetrenie.
Prajem skoré uzdravenie.
S pozdravom
Mgr. Tamara Jakúbeková